# adprenañ
## Brezhoneg
### Etimologiezh

    Savet diwar ar rakger ad- hag ar verb prenañ

### Verb

adprenañ /atˈprẽːnã/ verb kreñv eeun (anv-gwan-verb : adprenet) (displegadur)
* Prenañ un dra a zo bet gwerzhet ganeor an-unan pe gant unan all.
** En parouz Sant-Kleve, ar Werc'hez ha sant Kado o deus eur chapel brudet dre ar vro. Savet er XVI$^{et}$ kantved gant an ôtrou du Bourgblanc, perc'hen maner Klerin, laket en gwerz gant ar Revolusion, prenet ha adprenet, e oe roet erfin da fabrik ar barouz gant an diveza perc'hen. — (Yann-Vari Perrot, Erwan ar Moal, Bue ar Zent, Montroulez, 1912, p. 931.)
* Prenañ traoù eus ar memes seurt hag ar re ne vezer ket perc'henn warno ken evit abeg pe abeg.
** Ur pennad goude e kollas a ballenn-gwele, hag e rankis avañs arc'hant dezhañ evit e adprenañ. — (Frañsez Kervella, Dindan Gouriz ar Bed, Mouladurioù Hor Yezh, 1985, p. 166.)
* Prenañ un embregerezh, peurgetket pa vez fall e stad.
** Digwener diwezhañ e oa buhez ha trouz dirak lez-varn Kemper, da vare ma studier ar c'hinnigoù adprenañ ar stal Doux. — (Doux : Mare an dibaboù, e-barzh Ya!, niv. 373, Gwener 3 a viz Eost 2012, p. 1.)

#### Gerioù heñvelster

* darbrenañ (3)

#### Deveradoù

* adprenadenn

#### Troidigezhioù

* galleg : racheter
* saozneg : to buy back
* galleg : racheter
* saozneg : to rebuy
* galleg : racheter
* saozneg : to buy out